नई दिल्ली: भाजपा के दिग्गज नेता लाल कृष्ण आडवाणी गुरुवार को 91 वर्ष के हो गएं. इस मौके पर पीएम मोदी जन्मदिन की बधाई देने के लिए आडवाणी के आवास पर पहुंच चुके हैं. प्रधानमंत्री नरेंद्र मोदी ने बृहस्पतिवार को भाजपा के वरिष्ठ नेता और सांसद लालकृष्ण आडवाणी को उनके 91वें जन्मदिन के अवसर पर शुभकामनाएं देते हुए कहा कि राष्ट्र निर्माण में उनका बहुत बड़ा योगदान है. मोदी ने टि्वटर पर लिखा, ‘‘भारत के विकास में आडवाणी जी का योगदान बहुत बड़ा है. मंत्री के तौर पर उनके कार्यकाल की प्रशंसा भविष्योन्मुखी निर्णय लेने और जनपक्षधर नीतियों के लिए की जाती है. उनकी विद्वता की प्रशंसा सभी राजनीतिज्ञ करते हैं. ’’